Diari Oficial de la Generalitat Valenciana


Sumari del DOGV 2286, del 10-06-1994 (1994/831672)

DECRET 94/1994, de 24 de maig, del Govern Valencià, pel qual es deroga l'apartat 2 de la disposició addicional primera del Decret 151/1993 de 17 d'agost, pel qual s'estableix el currículum dels graus elemental i mitjà de Música i es regula l'accés a aquests graus.
------------------------------------------------------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/1994/05/24/94/dof/vci/html**

### Dades del document

Número de DOGV
:   2286

Data del DOGV
:   10-06-1994

Secció del DOGV
:   DISPOSICIONS GENERALS

Número del document
:   1994/831672


Data del document
:   24-05-1994

Organisme emissor
:   Conselleria de Educació i Ciència

Tipus de document
:   Decret

Anàlisi jurídica

DECRET 94/1994, de 24 de maig, del Govern Valencià, pel qual es deroga l'apartat 2 de la disposició addicional primera del Decret 151/1993, de 17 d'agost, pel qual s'estableix el currículum dels graus elemental i mitjà de Música i es regula l'accés a aquests graus. [94/3897]  
El Decret 151/1993, de 17 d'agost, del Govern Valencià, estableix el currículum dels graus elemental i mitjà dels ensenyaments de Música, regula l'accés a aquests graus, i integra el que disposa el Reial Decret 756/1992, de 26 de juny, que regula els aspectes bàsics del currículum dels graus esmentats.  
Aquest decret estableix en la disposició addicional primera, apartat 2, que la Conselleria d'Educació i Ciència organitzarà periòdicament proves per a obtenir directament el títol de grau mitjà de Música. Disposició que, interpretada d'acord amb la distribució de competències establerta en el Reial Decret 2093/1983, de 28 de juliol, exigiria la realització prèvia d'una prova per a l'accés a l'últim dels cursos de grau mitjà, a l'empara del que disposa l'article 40.2 de la Llei Orgànica d'Ordenació General del Sistema Educatiu, i que posteriorment hauria de ser completada amb altra prova que valorara si l'alumne havia aconseguit els objectius fixats per al curs esmentat.  
La regulació que sobre aquest tema han dut a terme les diverses administracions públiques competents en matèria educativa no preveu la possibilitat esmentada en la disposició addicional primera, apartat 2 del Decret 151/1993, i exigeix, almenys, la realització presencial de l'últim curs del grau mitjà i la superació d'aquest per a poder obtenir el títol professional corresponent. Per tot això, es fa aconsellable modificar el decret esmentat, per tal d'unificar la normativa en un tema tan transcendent com és el de l'obtenció dels títols professionals i evitar, tant com siga possible, un tractament desigual dels ciutadans.  
En atenció d'aquests motius, a proposta del conseller d'Educació i Ciència i amb la deliberació prèvia del Govern Valencià en la reunió del dia 24 de maig de 1994,  
DECRETE:  
Article únic  
Queda derogat l'apartat 2 de la disposició addicional primera del Decret 151/1993, de 17 d'agost, del Govern Valencià, pel qual s'estableix el currículum dels graus elemental i mitjà de Música i es regula l'accés a aquests graus.  
DISPOSICIÓ FINAL  
Aquest decret entrarà en vigor l'endemà de la publicació en el Diari Oficial de la Generalitat Valenciana.  
Valencia, 24 de maig de 1994  
El president de la Generalitat Valenciana,  
JOAN LERMA I BLASCO  
El conseller d'Educació i Ciència,  
JOAN ROMERO GONZÁLEZ


Còpia Permalink ELI